หลักจากเหน็ดเหนื่อยจากการทำงาน เราชาวออฟฟิศก็อยากที่จะหาอะไรทาน เพื่อเพิ่มพลังกาย พลังใจ ใช่ไหมคะ?! ซึ่งวันนี้ก็ดั๊นน อยากทานอาหารญี่ปุ่นเสียด้วย! แต่ทำงานอยู่แถววงเวียนใหญ่ จะให้เข้าเมืองไปในเวลาเลิกงานแบบนี้ ก็คงจะรถติด จนหิวตายเสียก่อน -.-’ แต่ได้ข่าวมาว่าแถววงเวียนใหญ่ เขามีห้างใหม่ที่รีโนเวตมาจากโรบินสันลาดหญ้า มีชื่อว่า Platform Wongwianyai ดังนั้น เราจึงไปเสาะหาของกินที่นี่ดีกว่า ถึงจะไม่ได้ทานอาหารญี่ปุ่น แต่ก็ขออะไรเด็ดๆ ติดไม้ติดมือกลับบ้านไปทานให้หายเครียดเสียหน่อยดีกว่าเนอะ

แต่เมื่อมาถึง Platform เราก็ต้องเซอร์ไพรส์ เมื่อพบกับร้านอาหารญี่ปุ่น!! ร้านนี้จะตั้งอยู่ชั้นใต้ดิน มีชื่อว่า Sushi King by Katsu King เป็นร้านเล็กๆ แต่คุณภาพคับจอ เพราะเชฟที่นี่เขามาจากร้านดัง ซึ่งสะสมประสบการณ์มากว่า 10 ปี แล้วคุณภาพของวัตถุดิบที่นี่ เขาก็สั่งเกรดเดียวกับร้านดังๆ เลยนะเออ อย่าคิดว่าร้านอยู่ไกลจากตัวเมืองแบบนี้จะใช้ของไม่ดี โนจ้ะ!! ของเขานำเข้ามาทั้งน้านน อย่าไปดูถูกเขาเชียวล่ะพวกเธอ 

แล้วขอบอกเลยนะว่าช่วงนี้เขามีโปรโมชันฉลองเปิดร้านใหม่จ้าาา ลด 30% ทุกเมนูเลยนะจ๊ะ ยกเว้นเมนู Salmon Tooom ลดไปเลย 40% โปรโมชันนี้มีถึงสิ้นเดือนกุมภาพันธ์เท่านั้นนะจ๊ะ โอ้โห!! ลดกระหน่ำขนาดนี้ สงสัยมื้อนี้ต้องจัดหนักเสียแล้วสิ ว่าไปแล้วก็ร่ำสั่งออร์เดอร์เสียเลย เมนูแรกขอบอกเลยว่า สายแซลมอนนี่ห้ามพลาดเลยล่ะ เพราะเมนูนี้คือ ‘Salmon Tooom’ ซึ่งเมนูนี้เขาลดพิเศษไปเลย 40% จากราคา 740.- เหลือ 444.- เท่านั้น! แซลมอนซาซิมิชิ้นโต คุณภาพพรีเมียม ที่ทางร้านเขาจัดให้แบบเต็มๆ ถึง 25 ชิ้นด้วยกัน เท่านั้นยังไม่พอค่ะ! ทางร้านเขาใจดี ถ้าสั่งแซลมอนตู้ม แถมฟรี! ยำแซลมอนแซ่บ (185.-) หูยย จัดซาซิมิแซลมอนให้แบบเต็มๆ แล้วยังจะแถมยำแซลมอนแซ่บอีก ในราคาเพียงแค่ 444.- โหย คุ้มขนาดนี้ไม่จัดได้ไงเนี่ยย

อะๆ หากยังฟินกับซาซิมิไม่พอ ก็ต้องมาลุยกันต่อกับเมนูนี้เลยค่ะ ‘Sushi King Set’ (ลด 30%: จาก 1,199.- เหลือ 839.-) เหล่าซาซิมิชิ้นโต ที่รวมเอาแซลมอน, ท้องปลาแซลมอน, โฮตาเตะ, อากามิ, ชูโทโร่ กุ้งโบตันยักษ์, และไข่ปลาแซลมอน ไว้ในเซตเดียว เรียกว่าสั่งเซตเดียวก็ได้ทานทุกอย่างเลยเอาจริง

หรือหากเป็นสายโอโทโร่ล่ะก็ มาทางนี้ๆ ‘Otoro Aburi’ (ลด 30%: จาก 219.- เหลือ 153.-) ซูชิหน้าโอโทโร่นุ่มๆ ถูกเบิร์นมานิดๆ พร้อมเสิร์ฟให้แบบเต็มปากเต็มคำ หรือจะเป็น ‘Otoro Saikyo’ (ลด 30%: จาก 229.- เหลือ 160.-) โดยบนตัวโอโทโร่จะเป็นมิโสะขาวปรุงรส พร้อมเสิร์ฟรสชาติที่แตกต่างให้ทุกคนค่ะ แต่ถ้าใครอยากทานทั้งโอโทโร่และฟัวกราส์ในคำเดียว ที่นี่ก็มี ‘Otoro Foie Gras’ (ลด 30%: จาก 259.- เหลือ 181.-) ซูชิหน้าโอโทโร่โดยข้างบนจะเป็นฟัวกราส์ชิ้นโต ทานแล้วฟินมากๆ

หรือถ้าใครอยากทานฟัวกราส์แบบเต็มคำ ก็ต้องนี่เลย ‘Foie Gras’ (ลด 30%: จาก 169.- เหลือ 118.-) ซูชิหน้าฟัวกราส์ ที่เสิร์ฟฟัวกราส์ให้แบบไม่หวงของ ขอบอกเลยว่า ฟัวกราส์เขานำเข้ามาจากฝรั่งเศสนะจ๊ะ หืมม คุณภาพก็ดี แถมยิ่งลดราคาแบบนี้ ขอสั่งเบิลอีกคำแล้วกันเนอะ ><’

และเมนูสุดท้าย เมนูนี้เด็ดมาก! ‘Salmon Lava Bomb’ (ลด 30%: จาก 129.- เหลือ 90.-) ข้าวญี่ปุ่นนุ่มๆ ถูกพันด้วยแซลมอนชิ้นโต แล้วราดด้วยซอสเมนไทโกะแบบแน่นๆ พร้อมเบิร์นจนหอม ออนท็อปด้วยไข่ปลาแซลมอนแบบไม่อั้น ทานเข้าไปแล้วเหมือนระเบิดจริงๆ ซอสเมนไทโกะที่ระเบิดไปทั่วทั้งปาก พร้อมกับแซลมอนชิ้นโต ขอบอกว่าฟินมากจริงๆ แล้วขอบอกด้วยว่าซอสเมนไทโกะของที่นี่จะไม่เหมือนที่อื่นเลย จะออกรสเผ็ดนิดๆ ทำให้ไม่เลี่ยนเลยล่ะค่ะ ถ้ามา Sushi King แล้วไม่สั่งเมนูนี้ ถือว่าผิด! หรือถ้าหากใครทานแซลมอนจนเบื่อแล้ว ที่นี่เขาก็มี ‘Engawa Foie Gras Bomb’ (ลด 30%: จาก 149.- เหลือ 104.-) เอนกาวะเนื้อนุ่ม นำไปพันกับตัวข้าวญี่ปุ่น ราดด้วยซอสเมนไทโกะ แล้วนำไปเบิร์นนิดๆ ออนท็อปด้วยฟัวกราส์ หูยย ฟินระเบิดเลยล่ะค่ะ

นี่ๆ แล้วมีโปรโมชันดีๆ มาบอก สำหรับเมนู ‘Salmon Lava Bomb’ และ ‘Engawa Foie Gras Bomb’ เท่านั้น! ถ้าสั่ง ‘Salmon Lava Bomb’ หรือ ‘Engawa Foie Gras Bomb’ จำนวน 5 ชิ้น ลดเพิ่มไปอีก 20% แถมสั่งแบบคละเมนูได้ด้วยนะจ๊ะ คุ้มมากๆ ถ้าถามว่าโปรโมชันนี้สามารถใช้ร่วมกับโปรโมชันลด 30% ได้ไหม?? ขอบอกเลยว่าได้ค่ะ แปลว่า แต่ละชิ้นที่เราสั่งจะถูกลดราคาไป 30% เมื่อบวกกัน 5 ชิ้นราคาเท่าไหร่ เราก็ลดเพิ่มไปอีก 20% โหย ถูกขนาดนี้ แถมคุณภาพของวัตถุดิบก็ดีขนาดนี้ มันเป็นไปได้ยังไงเนี่ยย แล้วสายตาอันแหลมคมของเราก็หันไปเห็นกับ ป้ายโปรโมชัน!! โปรโมชันอีกแล้ว อันนี้เป็นโปรโมชันสำหรับลูกค้าที่มี LINE Account ค่ะ เพียงแค่เราแอดไลน์ @sushiking ของทางร้าน รับฟรี!! ยำแซลมอนแซ่บ (185.-) โอ้โห!! โปรโมชันอะไรเยอะแยะขนาดเน้ ทั้งอาหารเด็ด คุณภาพดี โปรโมชันโดน แถม NO VAT & NO Service Charge แบบนี้ มารอบเดียวคงไม่ได้ล้าวว
